2. 2. budgetopfølgning 2024 (Åben)
Tidl. politisk behandling
Forventet sagsgang
Fagudvalg, ØK, BY
Lovgrundlag
Lov om kommunernes styrelse
SAGENS INDHOLD
Byrådet skal i denne sag tage stilling til 2. budgetopfølgning 2024 – herunder forslag 
til tillægsbevillinger.
Job og Økonomi udarbejder efter 1., 2. og 3. kvartal en samlet budgetopfølgning for Favrskov Kommune.
I budgetopfølgningen vurderes de forventede udgifter og indtægter i forhold til budgettet for 2024.
Budgetopfølgningen indeholder en opgørelse over Favrskov Kommunes overholdelse af det oprindelige 
budget til serviceudgifter. Hvis kommunerne samlet set ikke overholder det oprindelige budget til 
serviceudgifter, skal kommunerne ifølge statens sanktionslovgivning betale en del af bloktilskuddet tilbage.
VURDERING
2. budgetopfølgning 2024 indeholder en vurdering af følgende områder:
Opgørelse af de samlede serviceudgifter
Områder der ikke giver anledning til forslag om tillægsbevillinger, men som følges tæt pga. udviklingen 
på området (observationsområder)
Forslag til tillægsbevillinger og budgetomplaceringer
Forbrug af opsparede overskud på områder med overførselsadgang (vurdering fra 1. budgetopfølgning 
2024)
Status på anlægsforbruget i 2024.
Opgørelse af de samlede serviceudgifter
De samlede forventede merudgifter til service udgør 17,6 mio. kr. i 2024 i forhold til det oprindelige budget. 
Men da Favrskov Kommunes serviceramme, som følge af midtvejsreguleringen, er forøget med 22,2 mio. 
kr. i 2024 udgør det forventede mindreforbrug i forhold til den korrigerede serviceramme 4,6 mio. kr. jf. 
nedenstående tabel.
Vurdering af serviceudgifter i 2024
+ = merudgift
- = mindreudgift
Mio. kr.
Observationsområder i 2. budgetopfølgning (udover tillægsbevillinger)
0,4
Afgivne tillægsbevillinger i 2024 (inden 2. budgetopfølgning)
0,5
Forslag til tillægsbevillinger til serviceudgifter i 2. budgetopfølgning 2024
24,5
Forventet mindreforbrug af opsparede overskud (decentraliseringsaftaler 
mv.) i forhold til den budgetterede ramme
-7,9
Forventet merforbrug på serviceudgifter i alt
17,6
Forventet løft af servicerammen – midtvejsregulering 2024
22,2
Forventet mindreforbrug på serviceudgifter i alt
-4,6
[adresse]: EMN-2023-03200
Dok-ID: 3747794
Sagsbehandler: henj
Teknik- og Miljøudvalget
4. september 2024  16:00
Observationsområder
Observationsområderne omfatter en status på det specialiserede socialområde samt andre områder, hvor 
det på nuværende tidspunkt vurderes, at der kan være mer- eller mindreudgifter i forhold til budgettet.
På det specialiserede socialområde vedrørende både børne- og voksenområdet vurderes det, at det samlet 
set er realistisk at overholde budgettet i 2024. Den samlede forventede budgetoverholdelse indeholder dog 
et forventet merforbrug på serviceudgifterne og forventede merindtægter fra refusion i særligt dyre 
enkeltsager. Det specialiserede socialområde medfører dermed et pres på serviceudgifterne i 2024.
Observationsområderne indeholder herudover forventede mindreudgifter vedrørende den særlige 
demografimodel på ældreområdet, som er med til at reducere presset på serviceudgifterne.
Samlet set indgår observationsområderne i budgetopfølgningen med forventede mindreudgifter på 8,9 mio. 
kr. i 2024 bestående af merudgifter til service på 0,4 mio. kr. og merindtægter/mindreudgifter til refusion og 
udgifter til overførselsindkomster på i alt 9,3 mio. kr.
Tillægsbevillinger og budgetomplaceringer
I 2. budgetopfølgning 2024 foreslås en samlet reduktion af budgettet på 18,0 mio. kr. i 2024. Reduktionen 
består af en udvidelse af budgettet til serviceudgifter på i alt 24,5 mio. kr., øgede indtægter fra tilskud, 
udligning og skatter mv. på i alt 17,9 mio. kr. samt en reduktion af budgettet på 24,6 mio. kr. på 
arbejdsmarkedsrelaterede indkomstoverførsler
Serviceudgifter
Byrådet har tidligere givet tillægsbevillinger til serviceudgifter i 2024 på i alt 0,5 mio. kr. Det foreslås i 2. 
budgetopfølgning 2024, at der gives tillægsbevilling til serviceudgifter på i alt 24,5 mio. kr. Udvidelsen af 
budgettet skyldes primært ændret P/L-fremskrivning, udmøntning af en række love og andre reguleringer 
(Lov- og cirkulæreprogrammet) samt forventede udgifter til ukrainske flygtninge som skal ses i 
sammenhæng med merindtægter i midtvejsreguleringen af tilskud og udligning, som bliver uddybet under 
øvrige tillægsbevillinger.
Herudover foreslås det under Økonomiudvalgets område, at der gives en tillægsbevilling på 0,9 mio. kr. 
som følge af øgede udgifter til Lederuddannelse (DOL), samt lavere udgifter til rekruttering af ny direktør. 
Desuden foreslås det, at der under Børne- og Skoleudvalgets område gives en tillægsbevilling på 2,1 mio. 
kr. til forventede merudgifter til bidrag til staten for elever på efterskoler, samt privat- og frie grundskoler. 
Ligeledes foreslås, at der gives tillægsbevilling på 1,9 mio. kr. til merudgifter som følge af en lavere 
udnyttelsesgrad i dagplejen end budgetteret.
Øvrige tillægsbevillinger
Budgetopfølgningen indeholder øgede indtægter fra tilskud, udligning og skatter mv. på i alt 17,919 mio. 
kr. Den øgede indtægt skyldes primært midtvejsreguleringen af tilskud og udligning samt øvrige 
reguleringer. Samlet set modtager Favrskov Kommune i alt 16,5 mio. kr. yderligere i tilskud og udligning.
I midtvejsreguleringen indgår, at kommunerne kompenseres med i alt 1,2 mia. kr. i 2024 for ændrede 
fremskrivninger i priser og lønninger fra 2023 til 2024 jf. økonomiaftalen for 2025 mellem regeringen og KL. 
I [adresse] svarer det til ca. 9,7 mio. kr. 
I forbindelse med 1. budgetopfølgning blev arbejdspladserne kompenseret for lønstigningerne aftalt ved 
overenskomsterne og trepartsaftalen, som endelig effektueres med en kassefinansieret tillægsbevilling på 
13,4 mio. kr. i 2.budgetopfølgning. 
Med udgangspunkt i de opdaterede forventninger til prisfremskrivning i 2022/2023 og [adresse] er de 
oprindelige budgetter i 2024 estimeret til at være 7,6 mio. kr. for høje. 
I [adresse] er praksis, at der ikke reguleres for ændrede priser i løbet af året. Det skyldes bl.a. 
at de decentrale arbejdspladser har disponeret deres budgetter, og at ændringerne i priserne historisk har 
været begrænset. I 2023 var stigningerne i priserne dog ekstraordinært store, hvilket resulterede i, at 
budgetterne blev delvis opjusteret. I 2024 er priserne fortsat høje, men ikke nær så høje som ved 
budgetlægningen for 2024. Derfor foreslås det, at de oprindelige budgetter for 2024 hos de kommunale 
arbejdspladser reduceres med 7,6 mio. kr. i 2024.
Midtvejsreguleringen indeholder ligeledes kompensation for kommunernes udgifter til ukrainske flygtninge 
i 2024. [adresse] modtager 7,5 mio. kr. I 2. budgetopfølgning er der foretaget en vurdering af de 
forventede udgifter i [adresse] i 2024. Udgifterne vedrører primært udgifter til ophold, dagtilbud, 
folkeskole mv. Den foreløbige vurdering er, at udgifterne til ukrainske flygtninge ikke overstiger den 
modtagne kompensation. I forbindelse med 3. budgetopfølgning og regnskabsaflæggelsen vil de 
forventede udgifter til ukrainske flygtninge blive vurderet på ny. 
Endelig er der i budgetopfølgningen udmøntet en række love og andre reguleringer, der har økonomisk 
betydning i 2024 svarende til i alt 6,3 mio. kr. Lovændringerne og reguleringerne er finansieret via 
midtvejsregulering af statstilskuddet på 5,9 mio. kr. (Lov og [adresse])
Herudover reduceres kommunernes indtægter pga. lavere skøn for kommunernes udgifter til 
indkomstoverførsler end det blev forudsat i økonomiaftalen for 2024. Udgifterne forventes at blive 0,8 mia. 
kr. lavere på landsplan svarende til 6,6 mio. kr. i [adresse]. I 2. budgetopfølgning på 
Arbejdsmarkedsudvalgets område ansøges samlet om en reduktion af budgettet på 24,6 mio. kr. som 
tilføres kassen. Det sker bl.a. for at imødekomme reduktionen i kommunernes samlede indtægter, som 
følge af lavere skøn for kommunernes udgifter til indkomstoverførsler.  
Budgetopfølgningen indeholder endvidere budgetneutrale omplaceringer mellem Børne- og Skoleudvalget, 
Social- og Sundhedsudvalget og Arbejdsmarkedsudvalget omkring omplacering af STU (Særligt tilrettelagt 
ungdomsuddannelse). 
Forbrug af opsparede overskud på områder med overførselsadgang
På de områder, hvor der overføres overskud og underskud mellem årene, forventer Job og Økonomi, at 
der anvendes i alt 16,5 mio. kr. i 2024 af de opsparede overskud. I budgettet for 2024 er der afsat en 
budgetramme på 24,4 mio. kr. til forbrug af opsparede overskud. Forbrug af opsparede overskud påvirker 
dermed Favrskov Kommunes samlede serviceudgifter med forventede mindreudgifter på 7,9 mio. kr. i 
forhold til budgettet.
Anlæg
Det oprindelige budget 2024 udgør 119,5 mio. kr. på det skattefinansierede område. Der er overført 
rådighedsbeløb på i alt 178,5 mio. kr. fra tidligere år til færdiggørelse af allerede igangsatte 
anlægsprojekter. Der er givet tillæg til rådighedsbeløb på 20,6 mio. kr. Det samlede korrigerede 
anlægsbudget i 2024 på det skattefinansierede område (ekskl. jordforsyning og ældreboliger) udgør 
dermed 318,6 mio. kr.
Der forventes et forbrug i 2024 på anlægsprojekterne på det skattefinansierede område på ca. 192,1 mio. 
kr. Hvis det forventede forbrug realiseres, vil der være et merforbrug på anlægsprojekterne på 72,6 mio. kr. 
i forhold til det oprindelige budget for 2024, hvilket kan finansieres af overførte rådighedsbeløb og 
tillægsbevillinger.
I 2 budgetopfølgning gives ligeledes en status på jordforsyningsområdet.
ØKONOMI
Af budgetopfølgningen fremgår forslag til tillægsbevillinger øverst i beskrivelsen indenfor de enkelte 
fagudvalg. 
De bevillingsmæssige konsekvenser på driften (eksklusiv budgetneutrale omplaceringer) fremgår af 
nedenstående tabel.
Udvalg (1.000 kr.)
2024
2025-28
Økonomiudvalget
2.564
0
Børne- og Skoleudvalget
4.036
0
Arbejdsmarkedsudvalget
-24.600
0
I alt
-18.000
0
Note: Minus angiver mindreforbrug, som tilføres kassebeholdningen.
INDSTILLING
Direktøren for Job og Økonomi indstiller til Byrådet:
1.
At der inden for Økonomiudvalgets område gives en tillægsbevilling på 2.564.000 kr., som finansieres 
af kassebeholdningen.
2.
At der inden for Børne- og Skoleudvalgets område gives en tillægsbevilling på 4.036.000 kr., som 
finansieres af kassebeholdningen.
3.
At der inden for Arbejdsmarkedsudvalgets område gives en tillægsbevilling på -24.600.000 kr., som 
tilføres kassebeholdningen.
4.
At budgetomplaceringerne godkendes.
BESLUTNING
.
Teknik- og Miljøudvalget, 4. september 2024: 
Fraværende: Ingen
Taget til efterretning.
Bilag

2. budgetopfølgning 2024 - notat (3765077)
